google/wiki40b huggingface dataset:
Valdres

Kommuneinndelingshistorikk

I 1838 ble Valdres inndelt i kommunene Sør-Aurdal, Nord-Aurdal, Slidre og Vang. I 1849 ble Slidre delt i Øystre og Vestre Slidre. I 1894 ble Etnedal skilt ut fra Sør- og Nord-Aurdal kommuner. (Kilde: Brøgger, Waldemar: Norge. Geografisk leksikon. Cappelen, 1963).

Geografi

Den søndre delen av Etnedal landskapsområde er topografisk knyttet til Land. Det største tettstedet i hoveddalføret er byen Fagernes. For øvrige byfunksjoner søker valdrisene helst til Gjøvik. Viktigste veiforbindelse er Europavei 16.
Tradsjonelt har særlig den øvre og vestlige delen av Valdres vært nærere knyttet til Vestlandet enn til Østlandet. Østligste delen er mer knyttet mot Land og sørlige delen mot Ådal og Ringerike. Det finnes også en betydelig forbindelse mot Hallingdal, spesielt via Golsfjellsområdet. Valdres ligger på mange måter midt mellom Bergen og Oslo. De fleste av kommunene har nynorsk som målform.
Fagernes lufthavn, Leirin ligger 9 km ovenfor Fagernes 810 moh.

Byer

Kommunestyret vedtok at Fagernes skulle ha bystatus i 2007.

Administrasjon

Kommunene samarbeider i Valdres Natur og Kulturpark, og inkluderer også Valdres Næringshage (NHO). Valdres tilligger domsmyndighetsområdet til Valdres tingrett under Eidsivating lagdømme, og utgjør virkeområdet for Valdres prosti under Hamar bispedømme. Tidligere utgjorde området også Valdres fogderi.

Egen valgkrets

Valdres var en valgkrets i Kristians amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Valdres valgte således én representant og én personlig vararepresentant.
Valgkretsen Valdres hadde rundt 16 000 innbyggere og 8 000 stemmeberettigede etter innføringen av kvinnelig stemmerett.

Kultur og media

Valdres er blant annet kjent som storprodusent av rakfisk og Norsk Rakfiskfestival som går av stabelen der hvert år. Dalføret er dessuten kjent for sine mange vintersportssteder. I senere år har musikkgruppa Staut fra Valdres blitt populære over store deler av landet.
Lokalavisen heter Valdres, og i dalføret kan man høre på lokalradio gjennom Valdres Radio.
Tokyoprosessen

Tokyoprosessen var en krigsforbrytelsesrettssak etter andre verdenskrig mot 28 ledende   japanske politikere og militære fra den 3. mai 1946 til den 12. november 1948. Anklagene lød på fredsbrudd, krigsforbrytelser og forbrytelser mot menneskeheten i en spesialdomstol opprettet av de allierte, ved navn Det internasjonale militærtribunalet for Det fjerne østen. Nanjingmassakren var blant sakene som ble gransket.
Samtlige tiltalte ble funnet skyldige, og syv av dem ble dømt til døden ved hengning, deriblant Hideki Tojo.
At ikke flere, som for eksempel keiser Hirohito, ble tiltalt, hang sammen med de alliertes, og framfor alt USAs, ambisjon om å raskt normalisere livet i Japan uten å skape for stor motstand mot okkupasjonsmakten.
Skeleton under Vinter-OL 2014 – Kvinner

Skeleton for kvinner ble kjørt i Sanki Sliding Center 13. og 14. februar. Med 2 omganger hver dag.
Låsesmed

En låsesmed arbeider med låser og nøkler. Beskjeftigelsen har smed i navnet på grunn av grovsmedene som utviklet de første låsene.
Låsesmedhåndverk begynte som vitenskap og kunst, slik fremstilling og bryting av låser ble sett på i gamle dager. I dag kalles personer som arbeider innenfor nøkkelsalg og -service for låsesmeder. Selv om arbeidet med å slipe opp nøkkelkopier til biler og hus stadig er en viktig del, er de fleste låsesmeder primært beskjeftiget med å selge og installere tyverisikringer til private og bedrifter.
Under arbeidet med ny læreplan for låsesmedfaget i Norge så ble det besluttet å beholde låsesmed som fagtittel, til tross for at man i liten eller ingen grad som låsesmed smir låser. Dette ble gjort for å vise til yrkets lange historie, og fordi dette er samsvarer med yrkestitlene som brukes rundt i verden.
Det finnes en egen utdanning med påfølgende læretid for å bli låsesmed. I Norge stilles det krav om plettfri vandel for å bli låsesmed, og norske låsesmedbedrifter har anledning til å kreve uttømmende politiattest for sine ansatte.
Mange av låsesmedene i Norge er medlemmer av bransjeorganisasjonen Norske Låsesmeder. Organisasjonen har både firmamedlemmer og personlige medlemmer, er pådriver for opplæring innen låsesmedfaget og samarbeider med ulike instanser som forsikringsnæringen og Politiet.
Lagringsmedium

Et lagringsmedium (flere lagringsmedia el. lagringsmedier) er et lager for informasjon, også i form av lyd eller bilde. Dersom det dreier seg om konkrete gjenstander blir også ordet lagringsenhet brukt. Som regel menes elektroniske lagringsmedier med begrepet, og særlig medier i forbindelse med datamaskiner dersom ikke annet er angitt.

Digitale lagringsmedier

Det tidligst kjente digitale lagringsmediet, hullbåndet, ble oppfunnet i 1725 av Basile Bouchon, hullkortet av hans elev Jean-Baptiste Falcon tre år senere. Joseph Marie Jaquard brukte hullkort da han i 1801 fant opp den automatiske vevstolen.
Charles Babbages analytical engine, ansett som den første datamaskinen som ble planlagt (men aldri ferdigstilt) var tenkt å bruke hullkort. Frem til 1980-årene ble dette mye brukt som lagringsmedium. I enkelte tilfeller blir hullkort fremdeles benyttet, som ved valget i USA 2012 blant annet i Idaho.
Trommelminnet ble oppfunnet i 1932, williamsminnet kom i 1946 og kvikksølvminnet 1946-49. Magnetbåndet hadde allerede vært i bruk som analogt lagringsmedium, i 1951 ble det tatt i bruk for å lagre digitale data. Etter at magnetkjerneminnet (en forløper for dagens RAM) kom i 1952 ble de tre førstnevnte gradvis utfaset. Hullkortene og hullbånd derimot var i bruk til langt ut på 70-tallet, magnetbåndet er i bruk helt til i dag, selv om det på mange områder har blitt avløst av optiske medier som CD og DVD etter at disse har blitt billige og lett tilgjengelige.
Platelagre kom i 1957, og har fått posisjon i dataverdenen som det primære lagringsmediet. Diskettene ble introdusert i 1971, i sin moderne form i 1982, men etter introduksjonen av minnepinnene i har de gått ut av bruk. Minnekortene er beslektet med minnepinnene, men brukes internt i digitalkameraer, MP3-spillere og andre mobile enheter slik som mobiltelefoner. Med økt kapasitet, senket pris og større livslengde erstatter flash-minner etter hvert helt eller delvis platelageret for å skape enda raskere datamaskiner, spesielt oppstartstiden blir vesentlig kortere.
Sørbyen

Sørbyen er navnet på bydelen sør for Hunnselva i Gjøvik. Gjøvik gård er hovedattraksjonen i det området av bydelen som ligger i Gjøvik sentrum. Det er kun marginale sentrumsområder i Gjøvik som kan regnes til Sørbyen, men i bydelen er det likevel  en rekke industribedrifter og skoler (blant annet Høgskolen i Gjøvik, Viken folkehøgskole og Bondelia videregående skole inntil denne ble sammenslått med Tranberg og Gjøvik videregående skoler). Bydelen har tradisjonelt vært befolket av arbeiderfamilier fra Mustad og Hunton fabrikker – mens borgerskapet har hatt tilhold i Nordbyen.
Ivan Ajvazovskij

Liv og arbeid

Ajvazovskij kom til verden i byen Feodosija på Krim, i en familie av armensk opphav. Familienavnet til foreldrene var Ajvazjan. Noen av maleriene hans er signert «Hovhannes Ajvazjan», med armenske bokstaver.
For å utvikle talentet sitt som maler fikk Ajvazovskij pengestøtte så han kunne ta utdanning på gymnas i Simferopol. En general i byen ble gjort oppmerksom på han, og skaffet han så læreplass hos en kunstmaler i Moskva. Fra august 1833 fikk han mulighet til å studere maleri ved St. Petersburgs kunstakademi.
Ajvazovskij slo sommeren 1836 følge med en admiral på tjenestereise til Finland, sommeren etter fulgte han samme admiralen til Krim. Her malte han en hel serie med portretter av kystbyene på Krim. Et stort reisestipend fra tsarhoffet gjorde det mulig for Ajvazovskij i 1839 å besøke byene Berlin, Dresden, Wien, Trieste, Venezia og Firenze før han slo seg til i Roma. Der skulle han studere de antikke mestrene. Derifra reiste han i 1840 til Paris, der han var oppfordret til å ta del i en utstilling på Salongen. Våren 1841 vendte han tilbake til Roma, besøkte London året derpå. Han oppholdt seg i den britiske hovedstaden noen uker. Tilbakereisen førte han over Lisboa og Madrid og atter til Roma.
I 1844 vendte Ajvazovzkij over Amsterdam tilbake til St. Petersburg. I Amsterdam holdt han sin første særutstilling. Vel hjemme i Russland ble han av tsaren utnevnt til marinestabens maler. Første oppgave var å utvikle uniformene i krigsmarinen. Han skulle gjennom årene komme til å male mange verk for marinen.
I 1846 reiste Ajvazovskij til Istanbul etter invitasjon fra sultan Abdülmecid. Det var det første av åtte lengre opphold i Istanbul, over de neste 45 årene. I Istanbul fikk han som en slags hoffmaler for tre ottomanske sultaner, Abdülmecid, Abdulaziz og Abdulhamid, en rekke oppdrag. 30 av maleriene hans er i dag utstilt i det ottomanske keiserpalasset. Mange andre bilder finnes på andre ulike museum i Tyrkia.
Ajvazovskij slo seg ned i fødebyen Feodosija i 1847, der han hadde fått bygd et stort atelier. Vinteren 1857/58 hadde han tilhold i Paris, stilte ut sine verk der. Han var utsending ved åpningen av Suez-kanalen i 1869, med oppdrag fra hoffet om å male et monumentalmaleri. En stor utstilling av hans arbeid ble holdt i St. Petersburg i 1873.

Suksess

Gjennom et langt kunstnerliv ble Ajvazovskij den mest produktive av samtidige, russiske kunstmalere. Han la igjen over 6000 verk ved sin død i 1900. Med midler tjent gjennom sin suksessfulle karriere som kunstner, åpnet han kunstskole og galleri i hjembyen Feodosija.
Han døde i fødebyen, 82 år gammel.
Det blir fortalt at Ajvazovskij var den mest forfalskede av alle russiske kunstmalere noensinne.
Varmeledning

Varmeledning (også kjent som termisk konduksjon) er overføring av varme ved termiske kollisjoner mellom molekyler langs en temperaturgradient. Et eksempel på dette er overføring av varme fra solside til skyggeside på en trestamme. Det som skjer er at varmeenergi forflytter seg fra høy temperatur, solsiden, til lav temperatur, skyggesiden.
Varmeenergi får atomer og molekyler til å vibrere (i faststoff) eller kollidere med hverandre (i væsker og gasser), sterkere med økt temperatur. Kollisjonene med omliggende atomer og molekyler overfører varmeenergi til de andre slik at varmen blir jevnere fordelt.
Varme kan også overføres via varmestråling og konveksjon, og ofte har man mer enn én av disse prosessene gående samtidig.
Norgesmesterskapet på ski 1923

Hovedlandsrennet (NM) på ski 1923 ble arrangert i Songe fra 15. til 18. februar 1923. Bare menn deltok.
Alby gård

Alby gård er den eldste gården på Jeløy, og har røtter tilbake til tidlig vikingtid. Hovedbygningen ble gitt sin nåværende form etter en brann i 1866, og i 1963 kjøpte kommunen gården av den siste private eieren, skipsreder Biørn Biørnstad. I dag leier Galleri F15 kun hovedbygningen, mens stabburet disponeres av fylkesmannen som Jeløy Naturhus, og jorden forpaktes bort.
Jeløy er også et spesielt område med sin særegne natur. Søndre Jeløy landskapsvernområde ble til i 1983, og er med på å bevare det historiske preget på landskapet.

Park og anlegg

Parken på Alby består av en plen med frukt- og akasietrær. Parken er konstruert slik at man har følelsen av å være på en strandtomt ved at en voll skjuler nedenforliggende åker som ligger mellom parken og sjøen.

Turområde

Skogen som ligger ved Alby er et svært populært turområde. Det er opparbeidet stier med høy kvalitet som gjør området lett tilgjengelig, også for bevegelseshemmede.
I Albyskogen finner man Rødsåsen der man på klare dager kan se helt til skibakken i Holmenkollen.
Prividenija

Merknader

Filmen er også kjent under tittelen Za grehi octov stradajut deti (Barna lider under fedrenes synder).
Hauger golf

Hauger golf er en golfbane som ligger på grensen mellom Skedsmo og Nittedal kommuner i Akershus nord for Oslo. Banen stod ferdig i 1996 og drives og eies av Hauger golfklubb, som ble stiftet i 1989. Banen er endret flere ganger for å gjøre den mer spillevennlig. Golfklubben driver golfshopen ved banen.
Godebald (Skåne)

Godebald (- død ca. 1021) var biskop i Skåne, valgt av den danske konge.
Navnet kan tyde på at han kan ha vært av tysk avstamning. Han ble innkalt fra England av Svend Tveskjegg, og ble innsatt som kirkestyrer i det østlige Danmark. Han hadde sitt bispesete i Roskilde, men han virket også som Skånes lærer. Misjonsvirksomheten hans strakte seg både til Sverige og Norge. Godebald og prestene hans har således trolig bidratt vesentlig til at angelsaksisk kultur trengte frem i Norden.
I Lund domkirkes dødebok (i dag på Lunds universitetsbibliotek), den såkalte Necrologium Lundense fra 1100-tallet, står det at englenderen Godebald var den første biskop i Lund.
Ulvehøjen

Ulvehøjen er et musikkalbum med Sebastian, utgitt i 1977.
Trapesreirmøll

Utseende

En middelsstor (vingespenn 12-18 millimeter), brunsvart møll. Antennene er trådformede og omtrent tre fjerdedeler så lange som forvingene. Hodet og forkroppen er gråhvite. Forvingen er brunsvart med en stor, hvit flekk ved forkanten, denne dekker omtrent halve vingens lengde. Bakvingen er gråhvit. Arten er lett å kjenne igjen på fargtegningene.

Levevis

Arten lever i skog, og larvene har blitt funnet på døde dyr, gamle huder, i gulpeboller av ugler og i gamle fuglereir. De eter ulike slags dødt, animalsk materiale som hår og fjær.

Utbredelse

Den er vidt utbredt, men ikke vanlig, og er funnet over store deler av Palearktis, også i Vest-Afrika, i India og på Sri Lanka. I Norge er den bare funnet et par ganger ved Arendal, Aust-Agder. Den ble vurdert som Nær truet (NT) i den norske rødlisten fra 2010.
Basse

Basse er et spill, som spilles mest i Trøndelag, men ulike varianter av sporten finnes også i andre deler av verden.
Hver spiller har sin rute (sirkel på bakken), som skal forsvares. Det spilles med en basse, som normalt er mange ringer av en avklipt sykkelslange som er surret sammen til en slags ball ved hjelp av hyssing eller gummi. Hver spiller skal da unngå at bassen lander innenfor sin sirkel, samtidig som han skal forsøke å få den til å lande innenfor en motspillers sirkel. Regelen sier at hele bassen må treffe ruta innenfor streken for at mål skal godkjennes.  
En deltaker er normalt ute av spillet etter tre mål ("prikker") i mot seg. Alle spiller mot alle etter utslagsmetoden, og den som står igjen til slutt vinner spillet.   
Det praktiseres ulike regler innenfor bassesporten. For utfyllende informasjon, se http://www.basse.no/
MIM-14 Nike Hercules

Nike Hercules (opprinnelig kalt SAM-A-25, og senere MIM-14) var et luftvernmissil brukt av USA og andre NATO-land for medium- og høy-høyde langtrekkende luftvern. Det var vanligvis armert med et W31 atomstridshode, men kunne også bli brukt med et konvensjonelt stridshode for eksport utenfor USA. Atomstridshodet gjorde også at det kunne bli brukt som et alternativ som bakke-til-bakke-missil, og man hadde også tester som demonstrerte at missilet hadde mulighet til å slå ut missiler med kort rekkevidde. I USA ble missilet brukt komplementært med MIM-23 Hawk som hadde kortere rekkevidde og max-høyde, men var mindre, lettere og mobilt.
Hercules ble utviklet som en etterfølger til MIM-3 Nike Ajax, hvor man ønsket muligheten til å angripe høyt-flygende mål med supersonisk hastighet samt å kunne bære et atomstridshode som ga muligheten til å angripe hele formasjoner med fly med kun et enkelt missil. Det utviklet seg til et mye større missil som en to-trinns-rakett som ga missilet tre ganger så lang rekkevidde som Ajax. Utviklingen startet i 1958, opprinnelig på nye baser, men til slutt hadde missilet tatt over mange Ajax-baser også. På det meste var det utplassert på over 130 baser i USA alene. 

Hercules forble USAs primære tunge luftvernmissiler inntil de begynte å bli erstattet på 1980-tallet av de mer effektive og vesentlig mer mobile MIM-104 Patriot. Patriot-missilenes mye høyere presisjon gjorde at man kunne kvitte seg med atomstridshoder, og Hercules var det siste luftvernsystemet i USA som hadde denne muligheten. De siste Hercules missilene ble deaktivert i Europa i 1988, og missilet har aldri blitt avfyrt i strid.
Den norske Nikebataljonen benyttet missilet fra 1969, fram til bataljonen ble avviklet i 1991.
Anren

Anren (kinesisk: 安仁县; pinyin: Ānrén Xiàn) er et fylke i provinsen Hunan i Folkerepublikken Kina. Det ligger innen byprefekturet Chenzhou.
I 1999 hadde fylket et folketall på 393 221 innbyggere.
Skatestraumen

Skatestraumen er navnet på sundet mellom Bremangerlandet på sørsiden og Rugsundøya på nordsiden, som ligger i ytre Nordfjord, i Bremanger kommune. Navnet blir også nyttet synonymt med bygda som ligger på nordsiden av sundet, fra Haukedalen i øst til Tongane på vestspissen av Rugsundøya. På sørsiden ligger bygdene Klubben og Hunskår. Skipsleia går gjennom Skatestraumen og bidrar til at det er tett skipstrafikk her.
Skatestraumen har kraftig tidevann fordi sundet binder sammen den vide og dype Frøysjøen med Nordfjorden, og store vannmasser blir presset gjennom det relativt trange og grunne sundet. Den sterke strømmen gjør Skatestraumen til en god fiskeplass, noe den har vært helt tilbake i steinalderen. Dette er vist gjennom omfattende arkeologiske utgravninger  under arbeid med Bremangersambandet. Arkeolog Knut Andreas Bergsvik skriver i en artikkel fra 2000 at de ikke- utgravde boplassene ved Skatestraumen er «et enestående kulturminne på Vestlandet».
L-Innu Malti

«L-Innu Malti» er Maltas nasjonalsang. Den er skrevet av Dun Karm Psaila, Maltas' nasjonalpoet, og komponert av Robert Sammut. Den ble første gang fremført den 3. februar 1923, og ble landets nasjonalsang fra og med 1945.
Oslo Innovation Week

Hensikt

Det overordnede målet er å sette søkelys på regionens utviklingsmuligheter. OIW skal samtidig bidra til en økt samarbeidsevne mellom de sentrale tjenestetilbyderne og interessenter som bidrar til innovasjon. Målet er å bringe sammen disse i et samarbeid som kan skape bedre samhandling og et kvalitativt bedre tilbud til gründere og nytenkende mennesker i regionen.

Arrangementene

OIW består av en rekke ulike arrangementer fordelt over en uke som hver for seg tar opp temaene innovasjon og næringspolitikk, kapital og finansiering, innovasjon og gründervirksomhet samt ungdom og entreprenørskap. Innovasjonsuken er et samarbeid mellom Oslo og Akershus regionens utviklingsaktører, næringsliv og universitets- og kompetansemiljøer. Fellestrekket ved arrangementene er deres fokus på innovasjon og verdiskaping.
OIW er organisert som et paraplyarrangement hvis oppgave er å fremme uka som helhet og koordinere delarrangørenes arrangementer. Arrangementene deltar under en felles målsetting og en felles visjon, «Energizing Innovation». Regionens innovasjon og skaperkraft tenkes å kunne bli fremmet gjennom dette.
Lucia Sturdza-Bulandra

Numismatikk

Den 10. juni 2013 utga Romanias nasjonalbank en minnemynt i anledning at det i 2013 var 140 år siden hennes fødsel. Minnemynten hadde en nominell verdi på 10 lei. Mynten er av sølv med en finhet på 999 ‰. Det er en rund mynt med tagget kant. Diameteren er på 37 mm, og mynten veier 31,103 g. Den ble utgitt i 500 eksemplarer, i såkalt proof-kvalitet.
Trivialnavn

Trivialnavn er navn på kjemiske stoffer som vi bruker i dagliglivet, eller som ble brukt på stoffene før i tiden.
Krios

Titanomachía

Ledet av sin yngre bror Kronos konspirerte Krios sammen med sine brødre på å styrte sin far, himmelguden Uranos. De overfalt ham da han steg ned for å ligge på Jorden (Gaia). Krios, Koios, Hyperion og Iapetos sto ved verdens fire hjørner for å holde ham mens Kronos var skjult i midten og kastrerte faren med en sigd.
Med sin halvsøster Eurybia, datter av Gaia og Pontos, henholdsvis gud for jorden og havet, ble Krios far til Astraios og Pallas, foruten Perses. Ved at Astraios, stjernenes gud, ble forent med Eos, morgenrødens gudinne, førte til fødselen av Fosforos (Φωσφόρος, «lysbringeren»), andre stjerner og vinder.
Krios' hovedrolle var å fylle ut slektslisten av titanene for å danne en helhet som i antall fungerte som motstykket til de tolv olympiske gudene. Krios ble i myten ubønnhørlig involvert i den langvarige gudekrigen Titanomachía, men uten noen særskilt rolle å spille. Da krigen var tapt ble Krios forvist sammen med de andre til et nedre nivå av Hades som ble kalt for Tartaros. Fra denne ktoniske posisjonen i underverden opprettholdt de kosmos.
Som den guddommen med de minste individuelle trekk blant titanene, ble Krios sammen med de andre titanene overvunnet i Titanomachía (Τιτανομαχία; «titanenes kamp»).

Funksjoner

Forskeren M. L. West har foreslått hvordan Hesiod fylte ut det fullstendige antallet av titaner fra kjernegruppen ved å legge til tre figurer fra den arkaiske tradisjonen ved Delfi: Koios, Foibe, hvis navn Apollon formodet ved orakelet, og Themis. Blant mulige andre interpoleringer blant titanene var Krios, og Hesiods hovedinteresse for ham var at han var far til Perses og bestefar til Hekate, som Hesiod i henhold til West var en «entusiastisk misjonær» for.
I kastrasjonsmyten nevnt over representerte antagelig de fire brødrene de fire kosmiske søylene som skiller himmelen fra jorden, en myte som også finnes i kosmologier i Midtøsten. Krios var da antagelig titanen som representerte søylen i sør og hvor hans brødre Koios, Iapetos, og Hyperion representerte henholdsvis nord, øst og vest. Krios' tilknytning til sør er funnet både i hans navn og familieforbindelser: han er «væren» i dyrekretsen og i stjernebildet Væren, og som om våren stiger i sør og marker begynnelsen på det greske året og kalenderen. Det antyder at Koios var guden for stjernebildet som målte årets varighet mens hans bror Hyperion målte dagene og månedene.
Malloc

Malloc eller C dynamisk minneallokering refererer til utførelsen av manuell minnehåndtering for dynamisk minneallokering i programmeringsspråket C via en gruppe funksjoner i C-standardbiblioteket, nemlig malloc realloc calloc og free.
Programmeringsspråket C++ inkluderer disse funksjonene av hensyn til kompatibilitet med C, men de nye operatorene new og delete sørger for lignende funksjonalitet og anbefales av språkets opphavsmenn.
Lamprocheila

Utbredelse

Slekten lever i Sørøst-Asia.
Hemerobius humulinus

Utbredelse

Hemerobius humulinus finnes i nesten hele Norge, og er ganske vanlig lengst sør i landet. Den blir sjeldnere i Midt-Norge, og finnes ikke helt nord.

Utseende

Hemerobius humulinus er en blek gråfarget bladlusløve. Men fargen hos arten kan variere fra ganske lyst grågult til mer mørk gråbrun. Kroppen er omtrent 10 mm. lang. Ryggsiden på brystpartiet har et lysere midtfelt og mørkere sider. Hodet er nedoverbøyd, med munndelene på undersiden (ortognath).
Hemerobius humulinus har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Langs hele vingens framkant er det  mørkere og lysere flekker.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.

Levevis

Hemerobius humulinus er rovdyr og lever vanligvis av bladlus. Arten lever i blandet skog, både i løv- og barskog.
SISU slagverksensemble

SISU slagverkensemble er et norsk slagverksensemble som startet opp i 1993. Det har som hovedmål å fremføre samtidsmusikk, fortrinnsvis av norske komponister. SISU har mottatt og fremført bestillingsverk av en rekke komponister fra Norge og utlandet, blant andre Bugge Wesseltoft (N), Rolf Wallin (N), Atli Ingolfsson (I), Kevin Volans (SA), Glenn Erik Haugland (N), Örjan Högberg (S), Torbjörn Grass (S) med flere. SISU har mottatt ensemblestøtte fra Norsk kulturråd sammenhengende siden ordningen ble innført. Ensemblet har ved flere anledninger vært Norges representanter i offisielle sammenhegner i inn- og utland.